Kawża C‑396/24 [Lubreczlik] (i)
mBank S. A. et
vs
BL et
(talba għal deċiżjoni preliminari, imressqa mis-Sąd Okręgowy w Krakowie)
Sentenza tal-Qorti tal-Ġustizzja (Id-Disa’ Awla) tad-19 ta’ Ġunju 2025
“Rinviju għal deċiżjoni preliminari – Protezzjoni tal-konsumaturi – Direttiva 93/13/KEE – Klawżoli inġusti fil-kuntratti konklużi mal-konsumaturi – Artikolu 7(1) – Kuntratt ta’ self ipotekarju ddenominat f’munita barranija li jinkludi klawżoli inġusti – Effetti tal-konstatazzjoni tan-natura inġusta ta’ klawsola – Nullità ta’ dan il-kuntratt – Ħlas lura mill-konsumatur tal-ammont tas-self miksub bis-saħħa ta’ kuntratt null indipendentement mir-rimborsi mwettqa – Effett dissważiv tal-projbizzjoni ta’ klawżoli inġusti – Kunsens tal-konsumatur għat-talba għal ħlas lura – Obbligu tal-qorti nazzjonali li tagħti lis-sentenza ta’ kundanna s-saħħa eżekuttiva immedjata”
1.        Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Konstatazzjoni tan-natura inġusta ta’ klawżola – Portata – Kuntratt ta’ self ipotekarju ddenominat f’munita barranija – Klawżola li twassal għall-invalidità tal-kuntratt minħabba n-natura inġusta tiegħu – Ġurisprudenza nazzjonali li tippermetti lill-bejjiegħ jew lill-fornitur jeżiġi mingħand il-konsumatur il-ħlas lura tal-ammont nominali kollu tas-self – Assenza ta’ effett tal-ammonti diġà rrimborżati jew tal-ammont li jibqa’ dovut – Inammissibbiltà
(Direttiva tal-Kunsill 93/13, Artikoli 6(1) u 7(1))
(ara l-punti 36 sa 39, 42 sa 44, u d-dispożittiv 1)
2.        Protezzjoni tal-konsumaturi – Klawżoli inġusti fil-kuntratti konklużi mal-konsumaturi – Direttiva 93/13 – Mezzi intiżi sabiex jitwaqqaf l-użu ta’ klawżoli inġusti – Konsumatur li aċċetta t-talba għall-ħlas lura tal-ammonti mħallsa fl-eżekuzzjoni ta’ kuntratt ta’ self iddikjarat invalidu – Leġiżlazzjoni nazzjonali li timponi fuq il-qorti li tiddikjara ex officio immedjatament eżegwibbli s-sentenza li tilqa’ din it-talba – Inammissibbiltà – Kundizzjoni – Leġiżlazzjoni nazzjonali li ma tippermettix lill-qorti tadotta l-miżuri kollha neċessarji sabiex tipproteġi lill-konsumatur mill-konsegwenzi partikolarment dannużi tal-annullament tal-kuntratt
(Direttiva tal-Kunsill 93/13, Artikolu 7(1))
(ara l-punti 54 sa 58, u d-dispożittiv 2)
Ara t-test tad-deċiżjoni.
i      L-isem ta’ din il-kawża huwa fittizju. Dan l-isem ma jikkorrispondi għall-isem reali ta’ ebda waħda mill-partijiet fil-proċedura.